Jong man sterf in gru-ongeluk | Maroela Media
Jong man sterf in gru-ongeluk
'n Man, vermoedelik in sy vroeë 20's, is Donderdagoggend dood toe hy op die N12 in Mpumalanga met sy voertuig agter in 'n vragmotor vasgery het.
Russel Meiring, woordvoerder van ER24, het gesê die ongeluk het kort voor 06:00 ongeveer 45 km buite Witbank gebeur.
"Die motor se voorkant was onder die vragmotor ingefrommel. Met paramedici se aankoms het die bestuurder reeds aan sy veelvuldige beserings beswyk. Hy is op die toneel dood verklaar," het Meiring gesê. Die vragmotorbestuurder was ongedeerd.
Meiring het gesê insleepdienste het 'n hystoestel gebruik om die motor onder die vragmotor uit te sleep. Reddingswerkers het daarna meganiese toerusting gebruik om die man se liggaam uit die wrak te verwyder.
Dit is verskriklik, sterkte aan almal en hoop ek die saak word behoorlik ondersoek,
So tragies. Krag aan familie en vriende! Hou ons op hoogte hiermee. Was die vragmotor stilstaande – 06:00 is nog donker – dalk sonder ligte of aanduiding dat hy stil staan? In die pad – langs die pad????
Soos ek die foto kyk, lyk dit vir my of die trok regs van die geel lyn staan, d.w.s. in die linker baan!
Baie sterkte vir die familie en vriende van die oorledene.
Ek het eendag 'n trok rakelings gemis wat stilstaan in die rybaan 10km suid van Mariental. In my truspieël sien ek drywer staan en tandeborsel voor sy trok….
Tot die agterwiel is afgeruk met die slag!
Sommige vragmotors het 'n buffer agter in die vorm van 'n pyp reeds om hierdie gebeure te voorkom dat daar onder die bak ingery word tydens 'n botsing.